**Újabb mérföldkőhöz érkezett a Ford autószerelő tanulókat segítő Karrierprogramja**

* Az autószerelő szakma presztízsét állítja vissza a Ford középiskolásoknak szóló szakmai Karrierprogramja
* A Ford idén 6 darab oktatási célra szánt Ford modellel támogatja a Ford Karrierprogramban résztvevő szakiskolákat

**Budapest, 2018. június 26.** – A Ford társadalmi felelősségvállalási programjában tavaly elindított [**Ford Karrierprogram**](http://www.ford.hu/Szerviz/Karrierprogram)legfőbb célja, hogy a szakmában rejlő izgalmakat, kihívásokat megmutatva megkedveltesse az autószerelői szakmát azokkal a fiatalokkal, akik a középiskolai képzés keretében ezt a pályát választották. A program betekintést ad napjaink legújabb Ford technológiáiba, és kifejezett célja a szakmák közötti versenyben is előrébb hozni az autószerelő szakmát, emelni annak presztízsét.

A [**Ford Karrierprogram**](http://www.ford.hu/Szerviz/Karrierprogram) keretében a tanulók 16 modult tartalmazó e-Learning digitális tananyaggal sajátíthatják el az elméleti tudást, kihelyezett tanórákon Ford-os oktatókkal a helyi márkaszervizben vagy a szentendrei oktatóközpontban a tanmenetbe illő tanórák keretében tanulhatnak. A Ford műszaki oktatói szakmai workshopok keretében képzik a partneriskolák szaktanárait és szakoktatóit és olyan izgalmas eseményeket hirdetnek a tanulóknak, mint a Driving Skills for Life programban való részvétel.

A Ford Karrierporgram újabb mérföldköveként a nyár folyamán elkezdődtek az oktatási célokra szánt Ford modellek átadásai. Nemrégiben a Ford Magyarország a túrkevei KSZC Ványai Ambrus Gimnáziuma, Szakgimnáziuma és Szakközépiskolája részére adott át egy új Ford Fiestát a tanműhely átadó ünnepséggel egybekötve.

A héten pedig a veszprémi SZC Jendrassik-Venesz Szakgimnáziuma és Szakközépiskolája örülhetett egy 2.0 literes Focus ST-nek.

Az iskoláknak átadott Fordokon gyakorolva a legmodernebb technológiák szerelését sajátíthatják el a tanulók. A modellek olyan újdonságokkal felszerelve érkeznek, mint az új automata váltó, tolatókamerák és parkolóradarok, holttérfigyelő rendszer, sávtartó automatika, táblafelismerő és navigációs rendszer vagy a start-stop rendszer.

„Országosan 9 iskolát támogatunk ebben az évben ezekkel a nagy értékű autókkal, ami azt jelenti, hogy több mint 1000 autóipari tanuló élvezheti ennek előnyeit a gyakorlati oktatás során. Terveink szerint további 4 autót fogunk még átadni az év folyamán, amik között Ford Kuga, Ford Mondeo, és Fiesták vannak. A Ford Karrierprogram legfőbb célja, hogy testközelből mutassa be napjaink technológiáit a képzésben résztvevőknek, az oktatási célokra átadott Ford modellekkel elérhetővé tenni olyan technikákat, amelyeket a szűkös erőforrások miatt az iskola nem tudna biztosítani. Reméljük, hogy ez a kezdeményezés olyan lehetőséget ad az iskoláknak, ami aktuális, friss tudásanyaggal egészíti ki az oktatást” – nyilatkozta Erki Eszter a Ford Karrierprogram managere.

Míg az autóipari technológiák fejlődése rohamléptekkel halad előre, addig hazánkban beszűkültek az oktatási lehetőségek, pedig egyre nagyobb szükség van jól képzett, a XXI. századi technológiákat ismerő szakemberekre.

Ahhoz, hogy a frissen végzett fiatalok tartósan a szakmában maradjanak, fontos, hogy a Magyarországon jelen lévő autómárkák legkorszerűbb technológiái is bekerüljenek a tananyagba.

A [**Ford Karrierprogram**](http://www.ford.hu/Szerviz/Karrierprogram) többek között erre nyújt kiváló lehetőséget, hiszen a leendő autószerelők a program során a Ford saját szakembereinek segítségével a Ford legmodernebb technológiáit ismerhetik meg, és egészíthetik ki eddigi tudásukat. A Ford egy MGE-vel közös kutatás eredményeire alapozva és számos az intézménnyel történt egyeztetést, az igények megismerését követően dolgozta ki új programját.

„Büszkék vagyunk arra, hogy a programhoz, mely fontos kiegészítője a magyarországi oktatásnak, eddig 9 iskola csatlakozott országszerte. A dunaújvárosi, debreceni, túrkevei, nyíregyházi, veszprémi és kaposvári, tatai és budapesti fiatalok előtt tehát nyitva áll az út, hogy akár már tanulmányaik során kezükbe vehessék, és a szó szoros értelmében darabokra szedhessék a jövő technológiáit”. – mondta el Kiss Zoltán a Ford regionális after sales managere. „A programot a jövőben további szakiskolákkal szeretnénk bővíteni. Az érdeklődők a Ford Karrierprogramjának weboldalán kaphatnak bővebb információt.” – tette hozzá a szakember.

# # #

|  |
| --- |
|  |

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 203.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |